Federasyonê Komelê Demokratîkî yê Kurdistanijan, rayarşîyayîşê Newroze yo merkezî, bi nameyê Ûgûr Şakarî yo ke 20’ê Sibate de, bajarê Krefeldî de xo vêşnabi organîze kerd. Ugur Şakar 22’yê Sibate de bibî şehîd.
Girseye saetanê şewdirî de ameyê pêser û di şaxan ra dest bi rayraşîyayîşî kerd. Rayraşîyayîş, bi şaxanê sûr û keskî ame destpêkerdene.Rayraşîyayîş de bale ancîna tecrîdê serê Rayberê Şarê Kurdî Abdullah Ocalanî, grevê vêşanîye  û bêvengîya dewletanê Ewropa ser.
Hetê bînî ra yew otobusa ke tede 50 kesî bîyî Stuttgard ra hereket kerda zî, nêzdîyê meydanê teyareyan ê Frankfurtî de hetê polîsan ra ameyî vindertene û polîsan kontrole nasnameyan kerd û qaso ke xebere ameya girewtene hîna zî destur nêdaya ci ke otobuse hereket bikero.
